S-285/2019

Dómur

Mál þetta höfðaði lögreglustjórinn á Vesturlandi með ákæru 25. nóvember 2019 á hendur ákærða, Ó-kk-þgf Þ-kk-þgf I-kk-þgf, kt...., Laufengi 9, Reykjavík. Málið var dómtekið 17. janúar 2020.

Í ákæruskjali segir að málið sé höfðað gegn ákærða fyrir eftirtalin brot:

1.

Þjófnað, með því að hafa laugardaginn 19. október 2019 við Garðabraut 2 á Akranesi, í auðgunarskyni, brotist inn í bifreiðina AX625 og stolið loftpressu.

Telst þetta varða við 244. gr. almennra hegningarlaga nr. 19/1940.

2.

Umferðarlaga og skjalabrot, með því að hafa laugardaginn 19. október 2019, ekið bifreiðinni MXL42, sem í blekkingarskyni og án heimildar bar skráningarnúmerið BBN77, sviptur ökuréttindum og óhæfur til að stjórna henni örugglega vegna áhrifa ólöglegra ávana og fíkniefna (í blóðsýni greindist amfetamín 40 ng/ml og metamfetamín 175 ng/ml), um Jaðarsbraut, Garðabraut, Höfðabraut og Stillholt á Akranesi uns ákærði stöðvaði bifreiðina við veitingastaðinn Galito, Stillholti 1618 á Akranesi.

Telst þetta varða við 1. mgr. sbr. 2. mgr. 45. gr. a., og 1. mgr. 48. gr., sbr. 100. gr. umferðarlaga nr. 50/1987.

3.

Nytjastuld, með því að hafa 17. október 2019 tekið bifreiðina MXL42 án heimildar við Barónstíg 19 í Reykjavík, ekið um götur og vegi landsins og notað bifreiðina heimildarlaust uns lögregla hafði afskipti af ákærða í kjölfarið á atviki sem lýst er í ákærulið 2.

Telst þetta varða við 1. mgr. 259. gr. almennra hegningarlaga nr. 19/1940.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar samkvæmt 101. gr. og 102. gr. umferðarlaga.

Ákærði hefur fyrir dómi skýlaust játað að hafa framið þau brot sem honum er gefið að sök í ákæru og er játning hans studd sakargögnum. Eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin, sem réttilega eru færð til refsilaga í ákæru Samkvæmt framlögðu sakavottorði hefur ákærði frá árinu 2015 hlotið fimm refsidóma og einu sinni gengist undir viðurlagaákvörðun fyrir dómi, fyrir umferðar og fíkniefnalagabrot, gripdeild, fjársvik, þjófnað, líkamsárás og rán. Síðasti refsidómurinn er frá 15. maí 2019 er ákærði hlaut 12 mánaða fangelsi meðal annars fyrir líkamsárás, þjófnað, fíkniefnaakstur og akstur sviptur ökurétti. Var sá dómur hegningarauki við dóm frá 2. mars 2018 er ákærði hlaut 10 mánaða fangelsi fyrir líkamsárás, þjófnað og rán.

Ákærði hefur játað brot sín hreinskilnislega og er það virt til refsilækkunar. Að þessu og sakaferli ákærða virtum þykir refsing hans hæfilega ákveðin fangelsi í 3 mánuði.

Ákærði hefur verið sviptur ökurétti ævilangt frá 15. maí 2019. Með vísan til 101. gr. og 102. gr. umferðarlaga ber að árétta þá sviptingu.

Með vísan til 235. gr. laga nr. 88/2008 um meðferð sakamála, með síðari breytingum, ber að dæma ákærða til að greiða allan sakarkostnað samkvæmt yfirliti lögreglu og ákvörðun dómsins um þóknun verjanda síns sem þykir hæfilega ákveðin að meðtöldum virðisaukaskatti svo sem greinir í dómsorði

Dómsorð:

Ákærði, Ó-kk-nf Þ-kk-nf I-kk-nf, sæti fangelsi í 3 mánuði.

Ákærði er sviptur ökurétti ævilangt.

Ákærði greiði 119.941 krónu í útlagðan sakarkostnað ákæruvaldsins.

Ákærði greiði þóknun verjanda síns, G-kk-ef S-x-x R-kk-ef lögmanns, 134.000 krónur, og ferðakostnað verjandans 16.500 krónur.

G-kk-nf S-kk-nf

Samkvæmt framlögðu sakavottorði hefur ákærði frá árinu 2015 hlotið fimm refsidóma og einu sinni gengist undir viðurlagaákvörðun fyrir dómi, fyrir umferðar og fíkniefnalagabrot, gripdeild, fjársvik, þjófnað, líkamsárás og rán. Síðasti refsidómurinn er frá 15. maí 2019 er ákærði hlaut 12 mánaða fangelsi meðal annars fyrir líkamsárás, þjófnað, fíkniefnaakstur og akstur sviptur ökurétti. Var sá dómur hegningarauki við dóm frá 2. mars 2018 er ákærði hlaut 10 mánaða fangelsi fyrir líkamsárás, þjófnað og rán.

Ákærði hefur játað brot sín hreinskilnislega og er það virt til refsilækkunar. Að þessu og sakaferli ákærða virtum þykir refsing hans hæfilega ákveðin fangelsi í 3 mánuði.

Ákærði hefur verið sviptur ökurétti ævilangt frá 15. maí 2019. Með vísan til 101. gr. og 102. gr. umferðarlaga ber að árétta þá sviptingu.

Með vísan til 235. gr. laga nr. 88/2008 um meðferð sakamála, með síðari breytingum, ber að dæma ákærða til að greiða allan sakarkostnað samkvæmt yfirliti lögreglu og ákvörðun dómsins um þóknun verjanda síns sem þykir hæfilega ákveðin að meðtöldum virðisaukaskatti svo sem greinir í dómsorði

Dómsorð:

Ákærði, Ó-kk-nf Þ-kk-nf I-kk-nf, sæti fangelsi í 3 mánuði.

Ákærði er sviptur ökurétti ævilangt.

Ákærði greiði 119.941 krónu í útlagðan sakarkostnað ákæruvaldsins.

Ákærði greiði þóknun verjanda síns, G-kk-ef S-x-x R-kk-ef lögmanns, 134.000 krónur, og ferðakostnað verjandans 16.500 krónur.

G-kk-nf S-kk-nf